‘એવું સત્તર-અઢાર તો રહે જને. જેમ કે ગુજરાતી હોવા છતાં અમુક પાત્રોનું ગુજરાતી કૃત્રિમ લાગે છે. આખી ફિલ્મ લગભગ અઢી કલાકની એટલે કે ખાસ્સી લાંબી છે. જ્યારે સ્ટાર્ટિંગમાં વાર્તાની માંડણી થતાં જ સારોએવો સમય વીતી જાય છે. અમુક સબપ્લૉટ્સને (જેમ કે બ્લૅકમેઇલ કરતી ઠગ સ્ત્રી) એડિટ કરીને ફિલ્મ ટૂંકાવી શકાઈ હોત. પછી તોફાની ટાબરિયાંઓ ડરપોક હીરોને બ્લૅકમેઇલ કરે એ સીન પર સુપરહિટ અંગ્રેજી સિરીઝ ‘સિલિકૉન વૅલી’ની અને ડેન્ટિસ્ટવાળા એક સીન પર ‘મિસ્ટર બીન’ની અસર દેખાય છે. અને જો તમે એકદમ શાંત-સટલ બ્રિટિશ-ટાઇપની કૉમેડીના ચાહક હશો તો અહીંની કૉમેડી ખાસ્સી લાઉડ લાગશે. થોડી વાઇફ-બૅશિંગ મેલ શોવિનિસ્ટ કૉમેડી છે, પણ એટલું ખરું કે આખી ફિલ્મ સાફસૂથરી અને ફૅમિલી સાથે જોવાય એવી છે.’